عادل فیردەوسیپوور

عادل فیردەوسیپوور (؛ لەدایکبووی ٢ی تشرینی یەکەمی ١٩٧٤) پەیامنێری تۆپی پێ، بەرھەمھێنەر، پێشکەشکاری تەلەڤیزیۆنی، ئەکتەری دەنگی، وەرگێڕ و مامۆستایەکی زانکۆی ئێرانییە.

فیردەوسیپوور لە ساڵی ١٩٩٣ وەک ڕۆژنامەنووس لە گۆڤارە وەرزشییەکان دەستیپێکردووە و دواتر وەک پەیامنێری وەرزشی لە تەلەڤیزیۆن کاری کردووە. دوای ڕاپۆرتکردن لەسەر یارییەکانی تۆپی پێی مۆندیال لە ساڵی ١٩٩٨ ناوبانگی دەرکرد و لە ساڵی ٢٠٠٨ بەرنامەی ٩٠ی بۆ پێداچوونەوە بە تۆپی پێی ئێران دیزاین و ئامادەکرد. ھەتا ساڵی ٢٠١٧ کە لەلایەن بەڕێوەبەرانی ڕادیۆ و تەلەڤیزیۆنەوە دوورخرایەوە، ٩٠ی نمایش کردووە و ئەم بەرنامەیە ھەمیشە بە یەکێک لە بەناوبانگترین و باشترین بەرنامەکانی ڕادیۆ و تەلەڤیزیۆن دادەنرا. ئەو ھەروەھا بەرھەمھێنەری بەرنامە بەناوبانگەکانی تری وەک تۆپی پێ ١٢٠ و تۆپی پێ ٣٦٠ بووە. عادل فیردەوسیپوور لەنێو کەسایەتییە تەلەڤیزیۆنییە ئێرانییەکان بەشێوەیەکی بەرفراوان ناوبانگێکی زۆری دەرکردووە و لە فێستیڤاڵە جۆراوجۆرەکانەوە ھەندێک نازناوی لەسەر دانراوە وەکوو: «باشترین پەیامنێری تۆپی پێ»، «باشترین پێشکەشکار» و «باشترین کەسایەتیی تەلەفزیۆن». فیردەوسیپوور جگە لە ئامادەکردن و پێشکەشکردنی بەرنامەکانی تۆپی پێ لە تەلەڤیزیۆن و تۆڕە کۆمەڵایەتییەکاندا، بەرھەمەکانیشی وەرگێڕاوە و یەکێکە لە مامۆستاکانی زمانی ئینگلیزی لە زانکۆی شەریفە.

 سەرچاوەکان 

پۆل:ڕۆژنامەوانانی ئێرانی
پۆل:وەرگێڕە ئێرانییەکان
پۆل:لەدایکبووانی ١٩٧٤
پۆل:دەرچووانی زانکۆی تاران
پۆل:زیندووان
پۆل:وتارەکان بە بەستەرە دەرەکییە مردووەکان
پۆل:ھەموو ئەو وتارانەی وتەی بێسەرچاوەیان تێدایە
پۆل:خەڵکی پارێزگای کرمان